ברייסון טילר

ברייסון דג'ואן טילר (באנגלית: Bryson Djuan Tiller; נולד ב-2 בינואר 1993) הוא זמר, ראפר ופזמונאי אמריקאי.

ביוגרפיה
ברייסון דג'ואן טילר נולד ב-2 בינואר 1993 בלואיסוויל, קנטקי. בגיל 4 נפטרה אמו והוא גודל לאחר מכן על ידי סבתו. ברייסון התגורר עם בני דודיו, ריאן וקבון סמקרוד, עד גיל 17. יש לו שני אחים. הוא למד בבית הספר התיכון אירוקוויס, והחל לשיר ולראפרפ בגיל 15. בשנת 2011 הקליט מיקסטייפ בשם Killer Instinct Vol. 1, שכלל 21 שירים. ב-2013, טילר נשר מבית הספר, נולדה לו ילדה והוא לקח הפסקה מהמוזיקה, תוך שעבד בפיצרייה פאפא ג'ונס פיצה, על מנת לפרנס את ביתו.

בשנת 2015 הוציא טילר את סינגל הבכורה שלו, "Don't", שהגיע בשיאו למקום ה-13 במצעד הבילבורד הוט 100. שיר זה הוביל לחתימתו של טילר בחברת התקליטים RCA רקורדס. באוקטובר 2015 הוציא תחת החברה את אלבום הבכורה שלו, Trapsoul, שהגיע בשיאו למקום השמיני במצעד הבילבורד 200. האלבום ללהיט והשפיע רבות על סצנת ה-R&B, ונכון לשנת 2025 מחזיק בתואר פלטינה משולשת. הסינגל השני שיצא מתוך האלבום, "Exchange", הגיע בשיאו למקום ה-26 וקיבל מועמדות לפרס גראמי בקטגוריית "שיר ה-R&B הטוב ביותר" בטקס פרסי גראמי ה-59.

בשנת 2016 זכה טילר בשני פרסי ה-BET בקטגוריות "האמן החדש הטוב ביותר" ו"אמן ה-R&B הטוב ביותר". במאי 2017, טילר הוציא את אלבומו השני, True to Yourself, שהגיע היישר אל המקום הראשון במצעד הבילבורד 200. עם זאת, התקבל בביקורתיות. ניסיון להצטרף לחברת התקליטים OVO של דרייק לא התממש, והאלבום השלישי Serenity הוקפא. באותה השנה, השתתף בשיר "Wild Thoughts" של די.ג'יי חאלד לצד הזמרת ריהאנה. השיר הגיע למקום השני במצעד הבילבורד הוט 100.

בשנת 2020 הוציא טילר את אלבום האולפן השלישי שלו, Anniversary, שהגיע למקום החמישי במצעד הבילבורד 200. האלבום היה ניסיון מכוון לשחזר את אווירת Trapsoul, אך לדבריו המטרה הייתה להוכיח שאין אפשרות לחזור על ההצלחה המקורית. שלאחר מכן ניסה לפרוץ מגבלות סגנוניות: ב-2021 פרסם אלבום חג מולד, וב-2024 אלבום ניסיוני בשם Bryson Tiller, ששילב פופ והיפ הופ לצד R&B מסורתי.

באוגוסט 2025 יצא חלקו הראשון של האלבום הכפול Solace & The Vices: "Vices" שוחרר ב-8 באוגוסט, בעוד "Solace" עתיד לצאת ב-2 באוקטובר. "Vices" הוקלט ברובו במיאמי וכולל שיתופי פעולה עם אמנים מפלורידה, לצד פלייז, באן בי ובייבי דריל. טילר הדגיש שזהו הפרויקט האותנטי ביותר שלו, משוחרר מהשוואות ל־Trapsoul, והוא משלב בו שירה וראפ בחופשיות. הוא חזר לעבוד גם על האלבום Serenity, אותו הוא מתכנן להשלים כפרויקט אישי חופשי מלחצי מכירות ופרסים.

דיסקוגרפיה
אלבומי אולפן
 2015: Trapsoul
 2017: True to Self
 2020: Anniversary
 2024: Bryson Tiller

מיקסטייפים
 2011: Killer Instinct Vol.1

 פרסים ומועמדויות 
פרסשנהקטגוריהעבורתוצאהמקורפרס המוזיקה האמריקאית2025זמר R&B אהובברייסון טילראלבום R&B אהובBryson Tillerפרס המוזיקה של בילבורד2024אלבום R&B מובילBryson Tiller

קישורים חיצוניים



הערות שוליים

קטגוריה:זמרים-יוצרים אמריקאים
קטגוריה:ראפרים אמריקאים
קטגוריה:פזמונאים אמריקאים
קטגוריה:אמני RCA רקורדס
קטגוריה:אמריקאים שנולדו ב-1993
קטגוריה:זוכי פרסי ה-BET: מוזיקה: תגלית השנה
קטגוריה:זוכי פרסי ה-BET: מוזיקה: זמר ה-R&B הטוב ביותר